ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind concesionarea directă a unui spaţiu cu destinaţia de cabinet medical stomatologic, din incinta Dispensarului medical Valea Ierii, către Cabinetul Medical CMI Oltean Cezara Ioana

Consiliul local al comunei Valea Ierii întrunit în şedinţa ordinară din data de 31.07.2023,

Având în vedere:

* Referatul nr.3869/25.07.2023 întocmit de primarul comunei Valea Ierii

precum și raportul nr.3870/25.07.2023 întocmit de doamna Farcaș Adriana – inspector de specialitate;

* Cererea înaintată de către doamna Oltean Cezara-Ioana în calitate de

medic titular al Cabinetului Medical CMI Oltean Cezara Ioana pentru concesionarea unui spaţiu cu destinaţia de cabinet medical stomatologic, din incinta Dispensarului medical Valea Ierii ;

* Avizele comisiilor de specialitate nr.1 și 3 din cadrul Consiliului local al

comunei Valea Ierii ;

-Prevederile H.G. nr. 884/2004 privind concesionarea unor spații cu destinaţia de cabinete medicale, cu modificările si completările ulterioare,

-Prevederile Ordinului nr. 299/2004 pentru aprobarea modelului-cadru al contractului de concesiune încheiat în temeiul Hotărârii Guvernului nr. 884/2004 privind concesionarea unor spaţii cu destinaţia de cabinete medicale;

-Prevederile O.G. nr. 124/1998 privind organizarea și funcționarea cabinetelor medicale, cu modificarile si completarile ulterioare si Legea nr. 629/2001 pentru aprobarea Ordonanței Guvernului nr. 124/1998 privind organizarea și funcționarea cabinetelor medicale;

-Prevederile art.129 alin.(2), lit.c) și d), alin.(6), lit.b) și alin.(7), lit.c) din O.U.G. nr. 57/2019 privind Codul Administrativ, cu modificările și completările ulterioare,

În temeiul prevederilor art. 139, alin. (3), lit. g). si art. 196, alin. (1), lit a) din O.U.G. nr. 57/2019, privind Codul administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre :

Art.1. Se aprobă concesionarea directă către Cabinetul Medical CMI Oltean Cezara Ioana, a unui spaţiu compus din 1 ( una) încăperi, cu suprafața totală de 19,93 mp, cu destinaţia de cabinet medical stomatologic, situat în incinta Dispensarului medical Valea Ierii.

Art.2. Se aprobă redevența pentru spatiul cu destinatie de cabinet stomatologic, la valoarea de 1 euro/mp/an în primii 5 ani .

Art.3. Modelul-cadru al contractului de concesiune care se va încheia de părți, este cel prevăzut de Ordinul nr. 299/2004 pentru aprobarea modelului-cadru al contractului de concesiune încheiat în temeiul Hotărârii Guvernului nr. 884/2004 privind concesionarea unor spaţii cu destinaţia de cabinete medicale iar predarea-preluarea spaţiului concesionat se va face în baza unui proces verbal, încheiat până la data de 04.08.2023.

Art.4. Durata concesiunii se stabileşte începând cu data de 01.08.2023 pe o perioada de 15 ani cu posibilitatea de prelungire prin acordul părtilor.

Art.5. Cu ducerea la îndeplinire a prezentei hotărâri se încredinţează primarul comunei Valea Ierii.

Art.6. Prezenta hotărâre va fi comunicată prin intermediul secretarului general al comunei Valea Ierii - Institutiei Prefectului Judetului Cluj, primarului comunei Valea Ierii, Cabinetului Medical CMI Oltean Cezara Ioana și va fi publicată pe site-ul propriu.

Președinte de ședință, Contrasemnează:

Marius-Adrian Mariș Secretar general al comunei,

Nelia-Crenguța Mariș

**Nr. 45 din 31.07.2023**

*Prezenta hotărâre a fost adoptată cu respectarea prevederilor legale privind majoritatea de voturi, astfel:8 voturi “pentru” și 0 voturi ,,împotrivă”.Consilieri locali prezenţi: 8 din totalul de 9 consilieri locali în funcţie.*